ཕྱི་ནི་སྡེ་ཚན་རྣམས་ཀྱི་དང་པོ་རྣམས་དང༌།གཉིས་པ་རྣམས་དང༌།ཤ་དང་ཥ་དང་ས་དང་རྣམ་པར་གཅད་པ་དང༌།ལྕེའི་རྩ་བ་ཅན་དང༌།མཆུ་དང་ལྡན་པ་རྣམས་ནི་མགྲིན་པའི་སྒྲའ་རྗེས་སུ་རབ་ཏུ་སྦྱིན་པ་རྣམས་ནི་དབྱངས་མེད་པའོ།།དང་པོ་རྣམས་དང༌།གསུམ་པ་རྣམས་དང༌།ལྔ་པ་རྣམས་དང༌།མཐར་གནས་རྣམས་ནི་སྲོག་ཆུང་ངུ་རྣམས་སོ།།ཅིག་ཤོས་རྣམས་ནི་སྲོག་ཆེན་པོ་རྣམས་སོ།།གསུམ་པ་རྣམས་དང༌།བཞི་པ་རྣམས་དང༌།ལྔ་པ་རྣམས་དང༌།རྗེས་སུ་དབྱངས་དང་ལྡན་པ་རྣམས་དང༌།མཐར་གནས་པ་རྣམས་དང༌།ཧའི་ཡི་གེ་རྣམས་ནི་ཡངས་པ་མགུལ་པའི་ང་རོའི་རྗེས་སུ་རབ་ཏུ་སྦྱིན་པ་རྣམས་ནི་དབྱངས་དང་ལྡན་པའོ།།གཉིས་པ་རྣམས་དང༌།བཞི་པ་རྣམས་དང༌།ཤ་དང་ཥ་དང་ས་དང་ཧ་སྡེ་དྲོ་བ་རྣམས་སོ།།དེ་ལྟ་བུ་ཉིད་ཕྱིའི་རབ་ཏུ་རྩོལ་བའོ།།